別毛質夫省宣撫丘同知訪都督張知院十韻代簡
作者：許及之
朝代：宋

paragraphs: 交契三生在，違離百念休。
杜門煩枉駕，力疾喜登樓。
擊節聽高論，持杯散暮愁。
諸公爭屈致，故里可淹留。
科第休云晚，行藏却自由。
安邊須遠畧，造膝待前籌。
雨泊中川嶼，風帆古括州。
知津君已熟，惜別我何憂。
京口留青眼，澄江正白頭。
或紓知己問，已負殺身酬。